รถทัวร์ นทท.จีนแหกโค้งลงข้างทางที่แม่สรวย คนขับเจ็บ 1 ที่เหลือปลอดภัย
ที่มา เครดิตภาพ สภ.แม่สรวย,รถทัวร์พา นทท.ชาวจีนจากเชียงใหม่มุ่งหน้าเชียงราย ถึงทางโค้งถนนเชียงใหม่-เชียงราย ที่ อ.แม่สรวยรถเสียหลักลงร่องถนนข้างทางที่แม่สรวย โชคดีไม่มีผู้เสียชีวิต,เมื่อวันที่ 24 ธ.ค. 61 พ.ต.ท.บุญฤทธิ์ คำบุญเรือง รอง ผกก.(สอบสวน) สภ.แม่สรวย จ.เชียงราย รับแจ้งเหตุรถทัวร์เสียการทรงตัวลงร่องถนนข้างทาง พื้นที่บ้านริมทาง ม.13 ต.แม่สรวย อ.แม่สรวย จึงออกตรวจสอบจุดเกิดเหตุร่วมกับผู้ช่วย แพทย์เวร รพ.แม่สรวย และฝ่ายปกครอง อ.แม่สรวย,ที่เกิดเหตุเป็นถนนเชียงใหม่-เชียงราย บริเวณ กม.ที่ 5 หลัก กม.ที่ 131-132 บ้านริมทาง ม.13 ต.แม่สรวย อ.แม่สรวย ซึ่งจุดดังกล่าวเป็นทางโค้ง พบรถทัวร์ยี่ห้อฮีโน่ สีฟ้า หมายเลขทะเบียน 30-6826 เชียงใหม่ ลำตัวรถอยู่ในร่องถนน พลิกตะแคงด้านขวา ตรวจสอบพบว่ารถคันดังกล่าว มี นายรังสรรค์ โกมาศ อายุ 60 ปี ชาวบ้าน ต.สันผักหวาน อ.หางดง จ.เชียงใหม่ คนขับ ได้รับบาดเจ็บแขนซ้ายหัก มีผู้โดยสารเป็นพนักงานของบริษัทอีก 2 คน และนักท่องเที่ยวชาวจีน 22 คน รวมเป็น 24 คน โดยผู้โดยสารคนอื่นได้รับบาดเจ็บเพียงเล็กน้อย จนท.ส่งตัวไปรักษาตามอาการ แต่บางคนก็ไม่ประสงค์จะรักษาเพราะได้รับบาดเจ็บไม่มาก จากนั้นนักท่องเที่ยวและพนักงานของบริษัทดังกล่าวก็กลับไปท่องเที่ยวตามกำหนดการเดิมต่อไป มีเพียง นายรังสรรค์ ซึ่งเป็นคนขับ และได้รับบาดเจ็บ ที่อยู่ให้ปากคำกับพนักงานสอบสวน,จากการสอบสวนทราบว่า รถทัวร์ดังกล่าวเป็นของบริษัท เชียงใหม่สกายทราเวล จำกัด รับนักท่องเที่ยวจาก จ.เชียงใหม่ มุ่งหน้ามาเที่ยวที่ จ.เชียงราย แต่ยังไม่ถึงที่หมายก็ต้องพบกับอุบัติเหตุก่อน คนขับอ้างว่าเมื่อขับมาถึงบริเวณจุดเกิดเหตุเป็นทางโค้ง รถเกิดเสียการทรงตัว บังคับรถไม่อยู่ รถหลุดโค้งเลยออกนอกถนน พลิกตะแคงลงข้างทาง เป็นเหตุให้คนขับแขนหัก ส่วนคนอื่นได้รับบาดเจ็บเล็กน้อย โชคดีที่ไม่มีผู้เสียชีวิต ล่าสุดทราบว่าผู้โดยสารทั้งหมดได้เดินทางไปเที่ยวในตัวจังหวัดเชียงรายต่อแล้ว และมีกำหนดเดินทางกลับเชียงใหม่ในวันพรุ่งนี้ ส่วนผู้ขับขี่รถคันดังกล่าว เจ้าหน้าที่จะต้องสอบสวนพยานและตรวจสอบหลักฐานเพิ่มเติม ก่อนจะดำเนินคดีตามกฎหมายต่อไป.
รถทัวร์พา นทท.ชาวจีนจากเชียงใหม่มุ่งหน้าเชียงราย ถึงทางโค้งถนนเชียงใหม่-เชียงราย ที่ อ.แม่สรวยรถเสียหลักลงร่องถนนข้างทางที่แม่สรวย โชคดีไม่มีผู้เสียชีวิต
เชียงราย,แม่สรวย,รถทัวร์นักท่องเที่ยว,ทัวร์จีน,รถทัวร์แหกโค้ง,ข่าวทั่วไป